નોંધનીય છે કે દરેક સરકાર વિકાસના કામ કરતી જ રહે છે. અને નરેન્દ્ર મોદીની સરકારે બુલેટ ટ્રેનના આ પ્લાન માટે મુંબઇ અમદાવાદ કોરિડોર પસંદ કર્યો અને કામ શરૂ કરાવ્યું તે એક સારી જ વાત છે. ચોક્કસથી લાંબા ગાળે લોકોને તેનાથી ફાયદો થશે જ. પણ હાલ જો આ લાંબા ગાળાના લાભનો તાત્કાલિક ફાયદો કોઇ પાર્ટીને મળવાનો હોય તો તે છે ભાજપ. ગુજરાતમાં વિધાનસભાની ચૂંટણી આવી રહી છે અને તે પછી 2019ની ચૂંટણી પણ ઊભી છે તે વખતે મત માંગવા માટે વિકાસનો આ મુદ્દો હાઇલાઇટ કરવામાં મોદી સરકાર બિલકુલ પાછી નહીં પડે તે વાતની આપણને બધાને ખાતરી છે! અને આમ પણ આપણા ગુજરાતમાં કહીએ છીએ ને કર્યું છે તો ગાઇએ છીએ તેમાં ખોટું શું?